* **«Әңгімені кадрлап бөлу»** стратегиясы. Мәтінмен жұмыс.

 Бір тақырыпқа қатысты мәтінді 1-3 сөйлемнен тұратын етіп карточкаларға жазамыз. Осы карточкалар бойынша бірнеше топтық жұмыс түрін ұйымдастырамыз.

* 1) 7-8 (10) карточкаға бөлінген мәтінді топтарға қарап шығуға береміз. Алдын-ала әрбір карточкаға дайындап қойған сұрақтарды топтарға қоямыз. Жылдам дұрыс жауап берген оқушыларды марапаттауға болады (мысалы, каронамен). Әрбір топтағы бір рет жауап берген оқушы келесі ретте жауап бермей, басқаларға жол беруі керек. Топтағы жолдастарына дұрыс жауабы бар карточканы көрсетіп көмектесе алады. Ең соңғы карточка қалғанда сұрақты толық оқымай жартысын айтамыз, оқушылардың өздері ол не туралы екенін жылдам айтады.
* 2) келесі тапсырма карточкаларды ретімен орналастырып одан жүйелі мәтін құру;
* 3) мәтінді маңыздылығына қарай солдан оңға қарай немесе жоғарыдан төменге қарай орналастыру;
* 4) топтағы оқушылардың қате жауабы бар қарточканы тауып, қателерін табу, дұрыс жауаптарын атауы;
* 5) «Үздіксіз айту» 2-3 кілт сөздерді (карточкадағы мәтін бойынша бірнеше кілт сөздерді) өзім дайындап қойып, тақтаға шыққан оқушының 30 сек немесе 1 мин. ішінде сол сөздерді қолданып, есінде қалғанын әңгімелеп айтып шығуы керек;
* 6) карточкаларға топта талқылап тақырыпша беру, атау беру;
* 7) карточкалар бойынша берілген тақырыпшалардан сабақ жоспарын тізіп жазу;
* 8) осы тізімді әнімен айтқызу (өлеңнің бір жолын әнімен мұғалім бастайды, оқушылар дәл солай қайталайды жеке оқушы немесе топ, сынып)
* 9) «Түрлендіру» карточкаларды тілдерді білуіне қарай саралап беру.